**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIV. 4/prosinac 2018.

Sve je uvijek staro – Isus uvijek nov

Kad se malo zagrebe ispod površine našega *postmodernog* doba, doba suvremenih tehnologija i *novih znanosti*, kao što su primjerice *seksologija* i *rodni studiji*, otkrije se kako to baš i nije nešto novo. Sličan kult su imali i pogani, samo se nije nazivao znanošću, nego hramskom prostitucijom. I odmah se nametne misao kako razum nikad nije bio čvrsto kormilo ljudskog ponašanja, da je u čovjekovoj naravi neki nedostatak zbog kojeg sam sebe vara i daje se prevariti od drugih. Razumski dio njegova bića potkopavaju neprestano požude, slike, poruke koje djeluju dublje na dušu, ispod radara razuma i racionalnog znanja.

I pokaže se da je pričao o zmiji i prvim ljudima s prvih stranica Biblije univerzalni obrazac, koji se uvijek iznova ponavlja. Mitologija igra nezanemarivu ulogu i u naše doba, kao što je u svakom odigrala veliku, a što se vidi kad se dublje pozabavimo poviješću umjetnosti, njezinim temama i simbolima.

Ali da ne širimo temu, idemo na današnji svakodnevni život. On je pun mitova i mitovima uvjetovanih ponašanja – od mita o vječnoj mladosti do onog o dobrom divljaku. Te mitove dobro koriste trgovci i moćnici u svojim planovima, za svoje ciljeve. Sve je to *novo* zapravo vrlo staro, samo umotano u drugačiju ambalažu i proteže se od prastare alkemije i mitoloških duhova prirode. Uvijek je usmjereno protiv jedino istinski novoga – dolaska Isusa, Božića u ovaj svijet, među nas ljude koji težimo za ispunjenjem. Zbog pale i ranjene naravi prihvaćamo prije blještavilo lažnog sjaja, varava obećanja i opsjene, nego istinski Sjaj koji se pojavljuje u grubosti i bijedi svijeta. Dosta je samo zaviriti na adventske sajmove velegradova, ispražnjene od smisla i daleko od Boga.

Ali evo još jednog banalnog primjera.

*Napravi vilenjaka u par koraka*[*Kodiraj i igraj se u selu Djeda Božićnjaka*](https://www.google.com/url?q=https://www.google.com/santatracker%3Futm_source%3Dhr%26utm_medium%3Dhpp%26utm_campaign%3D2018-village-hpp&source=hpp&id=19009775&ct=3&usg=AFQjCNFQytNTIw9FyIH9HDnY8nKfglRmWQ), piše na dnu tražilice Google u ovom adventskom vremenu. Nepogrešivo se očituje duh lašca, onoga koji sve izokreće u suprotnost istini, Bogu i čovjekovu →

**BOŽJA RIJEČ – RIJEČ ŽIVOTA**

 *A u tom kraju bijahu pastiri: pod vedrim su nebom čuvali noćnu stražu kod svojih stada. Anđeo im Gospodnji pristupi i slava ih Gospodnja obasja! Silno se prestrašiše. No anđeo im reče: "Ne bojte se! Evo javljam vam blagovijest, veliku radost za sav narod! Danas vam se u gradu Davidovu rodio Spasitelj - Krist, Gospodin. I evo vam znaka: naći ćete novorođenče povijeno gdje leži u jaslama." I odjednom se anđelu pridruži silna nebeska vojska hvaleći Boga i govoreći: "Slava na visinama Bogu, a na zemlji mir ljudima, miljenicima njegovim!" Čim anđeli otiđoše od njih na nebo, pastiri stanu poticati jedni druge: "Hajdemo dakle do Betlehema. Pogledajmo što se to dogodilo, događaj koji nam obznani Gospodin." I pohite te pronađu Mariju, Josipa i novorođenče gdje leži u jaslama.*

# 

→ dobru kad nije u stanju nijekanjem zatrti istinu, sakriti čovjeku Boga i uništiti dobro što ga je Bog čovjeku namijenio.

Prva laž izvire iz samog naziva *Djed Božičnjak*. Božić je deminutiv od *Bog*, a znači *mali Bog* (*mladi Bog*). Kako onda riječ koja sadrži suprotno značenje, tj. *star* – jer na to upućuje riječ *djed,* može doći uz njega? To je nespojiva

kombinacija i nakaradna slika, a utjelovljena (opet prijevara!) u liku bajkovitog djedice s bradom i darovima. Druga je laž vezana uz vilenjaka, biće koje se pojavljuje u mitologijama. Zamišljani kao mala bića i bogovi plodnosti, vilenjaci su prikazivani kao mladi ljudi, a po vjerovanjima starih naroda obitavali su u prirodi i imali moći nad prirodom. Vile i vilenjaci bili su povezani, dakle, s pretkršćanskim kultom prirode, bili su gospodari magije i simboli paranormalnih moći. Njih bi u ovoj igri trebalo konstruirati i igrati se u selu (koje je simbol prirode, naravi) Djeda Božićnjaka, čudovišne figure po značenju i po smislu, koja se pokriva simpatičnim kostimom, poput demona, koji mami, zavodi požudama, ugodama, moćima, iza kojih skriva zlo. I uvijek je napast u tome da nam se nudi moć, užitak, spoznaja kao mamac. Jasno, jer prava napast je u tome „biti kao Bog“, posjedovati ključ za tajnu. Moći „kodirati“.

Neka ne bude tako s nama. Budimo poput pastira koji slušaju glas anđela pa traže i nalaze Spasitelja tamo gdje su poslani, tamo gdje se on sam otkriva ulazeći u naš svijet da bi nas preobrazio i učinio sebi sličnima. To znači i izloženima, osporavanima, odbačenima u svijetu potrebnom mira, svjetla, istine, smisla, čistoće…. Budimo njegova svjetla u svijetu kako bi onaj tko bude tražio novorođenoga Kralja, poput trojice kraljeva (maga), našao put do njega. (M.G.)

**PRONAĐI SVOJ LIJEK**

 *Na ponizne duše Bog izlijeva svoju najpotpuniju svjetlost i milost. On ih uči ono što ih učenjaci ne mogu naučiti i razrješuje im tajne koje ni najmudrijij ne mogu odgonetnuti.*

*sv. Vinko Paulski*

*Znaj da je iskustvo boli nešto tako uzvišeno i dragocjeno da je Božja Riječ, koja je uživala obilna bogatstva Raja, sišla s Neba kako bi taj ukras patnje, kojim nije bila zaodjevena, tražila ovdje na zemlji.*

*sv. Marija Magdalena de Pazzi*

**POZIV NA TRIBINU**

**TEMA:**. **ISUS – APSOLUTNA NOVOST U SVEMIRU. Pitanje**

**emergencije i novost Isusa Krista**

**PREDAVAČI:**  **dr. sc. Marina Novina i dr. sc. Nikola Stanković, red. prof. u**

**miru**

**ČETVRTAK, 20. prosinca 2018. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

**Iz obraćanja povjesničara R. de Matteija kanadskom ogranku organizacije *Una voce***

Biće zla', tumači sv. Toma, 'sastoji se upravo u lišenosti dobra'.[13] Zlo koje je lišenost bića može se širiti kao tama u noći, nakon dnevnoga svjetla. No, tama nema po sebi moć da pobijedi svjetlo na potpun i konačan način, jer tama samo svoje postojanje vuče od svjetla. Postoji beskonačno svjetlo koje je Bog. Sveti Ivan kaže: 'Bog je svjetlo i u Njemu nema tame' (1 Iv 1,5). Apsolutna tama ne postoji jer radikalno ništavilo ne može postojati. Naše postojanje živa je negacija ništavila. Zlo napreduje kad se dobro povlači. Zabluda se afirmira samo onda kad je ugašena istina. Revolucija pobjeđuje samo kad se Tradicija preda. Sve revolucije kroz povijest dogodile su se samo kad je nedostajala autentična opozicija.

Međutim, ako postoji dinamika zla, postoji dinamika dobra. Ostatak svjetla, makar i minimalan, ne može se ugasiti i taj ostatak u sebi ima neodoljivu snagu svitanja, mogućnost novog dana s izlaskom sunca. To je drama zla: ne može uništiti zadnji ostatak dobra koje preživljava, osuđeno je da ga pobijedi taj ostatak. Zlo ne može izdržati makar najmanje preživjelo dobro jer nazire svoj poraz u dobru koje postoji. Dinamika zla određena je da se razbije o ono što ostaje, što ostaje čvrsto u društvu rastakanja. Dakle, konačni korak u današnjem procesu samorastakanja koje nagriza stijenu na kojoj se temelji Crkva, osuđen je da svjedoči smrti revolucije i nicanju suprotnoga života: obvezujućem planu obnove vjere i morala, istine i odgovarajućega društvenoga reda: to je načelo katolička kontrarevolucija…

…Mi smo branitelji Tradicije i od nas se traže dvije krjeposti: jakost i pouzdanje. Jakost je krjepost onih koji se ne povlače i koji se odupiru; pouzdanje je krjepost onih koji se ufaju u pobjedu koju je katoličkim vjernicima u Fatimi obećala sama Naša Gospa. Bojovni duh onih koji se odupiru i pouzdaju mora obilježavati našu bitku.

Srce je tradicije u Bogu čija je sama bît nepromjenjivo i vječno Biće. U Bogu i samo u Bogu, te u Onoj koja je Njegov savršeni odjek, Blažnoj Djevici Mariji, branitelji vjere i tradicije mogu naći potrebnu nadnaravnu snagu za suočenje sa sadašnjom krizom.

Mi smo bojovnici bez moći. Ratnici bez oružja suočeni s ogromnim Golijatom. S ljudske točke gledišta bez moći, bez oružja bitka se ne može dobiti. No, Bogu se sviđa naša slaboća i od nas traži samo vojujući duh. Bog će biti taj koji će nam po Blaženoj Djevici Mariji dati oružje i moć da vojujemo u bitci koja nije naša, nego Njegova; a Bog uvijek pobjeđuje - u vremenu i u vječnosti.

[Splendor Domini: Vitlati mačem istine  
splendordomini.blogspot.com/2018/12/vitlati-macem-istine.html](http://splendordomini.blogspot.com/2018/12/vitlati-macem-istine.html)



Čestit Božić i sretnu novu godinu svim članovima HKDPD-a od srca želi

Ravnateljstvo

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** [matija@net.hr](mailto:matija@net.hr)